text: एक्टर अर्जुन कपूर ने अपने बॉलीवुड करियर की शुरुआत फिल्म ‘इशकजादे’ से की थी। इस फिल्म में अर्जुन के अपोजिट परिणीति चोपड़ा थीं। इस फिल्म के लिए अर्जुन कपूर ने बकायदा ऑडीशन दिया था। इस ऑडीशन में पास होने के बाद ही अर्जुन को फिल्म में साइन किया गया था। फिल्म ऑडीशन देते वक्त अर्जुन का क्या एक्सपीरियंस रहा। कैसे उन्होंने अपने ऑडीशन की तैयारी की, इस बारे में अर्जुन ने बताया कि ‘इशकजादे’ का ऑडीशन उनके लिए किसी एक्जाम से कम नहीं था।